**Rezultatul anchetei**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apropo de ursul ucis într-o rezervație din Covasna de un pitecantrop de prin Liechtenstein:

...

Rezultatul anchetei

...

Ancheta ce s-a efectuat

De comisia numită

Pentru ursul împușcat

Pe care-l chema Arthur

Și a murit prematur,

Pe vânător îl achită

De gestul lui abuziv,

Din următorul motiv:

...

Niște oameni dintr-un sat

Au chemat în ajutor

Pe renumitul vânător,

Să împuște o ursoaică

Ce cânta la balalaică

Și cică i-ar fi atacat!

...

Misterul a fost elucidat,

Doar Arthur e vinovat,

Pentru că se plimba agale,

Fără teamă, pe cărare,

Ziua în amiaza mare,

În ursoaică deghizat!